EXCLUSIV Un fost antrenor al Rapidului a dat verdictul în cazul lui Marius Șumudică
Bogdan Lobonț a preluat funcția de antrenor principal la Rapid după plecarea lui Cristiano Bergodi, însă Dan Șucu este în căutare unui nou antrenor.
Cel mai aproape de clubul din Giulești în momentul de față este Marius Șumudică, dorit insistent de fani.
Fostul rapidist Dan Alexa a vorbit despre situația de la Rapid, subliniind faptul că echipa alb-vișinie are nevoie de un antrenor care să fie acceptat de toată lumea.
"O mare necunoscută, după meciul cu FCSB (4-0 în returul sezonului reglat) păreau că pot să îi depășească. După a urmat o serie pe care nici cel mai pesimist suporter giuleștean nu o preconiza.
Important e ca domnul Șucu să continue să fie focusat pe performanță și sezonul viitor se vor bate la titlu.
La Rapid trebuie un antrenor cu nume care trebuie agreat de toată lumea", a spus Dan Alexa.
Șumudică e o variantă bună pentru Rapid, crede Alexa
Întrebat dacă Marius Șumudică, dorit insistent de suporteri, ar putea fi o variantă bună pentru Rapid, Alexa a oferit un răspuns direct.
"Ar fi o variantă bună este un antrenor agreat pe Giulești, un antrenor iubit, e rapidist, are performanțe. Cred că este o variantă bună", a spus Dan Alexa.
Rapid ocupă locul șase în clasamentul play-off-ului Superligii României cu 29 de puncte, fiind depășită de Sepsi OSK în această etapă, după ce covăsnenii au umilit-o pe Farul Constanța, scor 4-1.
Urmăriți SPORT.RO și pe Google News